CELEX: 62014TA0672
Language: et
Date: 2016-10-20 00:00:00
Title: Kohtuasi T-672/14: Üldkohtu 20. oktoobri 2016. aasta otsus – August Wolff ja Remedia versus komisjon (Inimtervishoius kasutatavad ravimid — Direktiivi 2001/83/EÜ artikkel 31 — Direktiivi 2001/83 artikkel 116 — Toimeaine östradiool — Komisjoni otsus, millega pannakse liikmesriikidele kohustus võtta ära ravimite, milles östradiooli sisaldus on 0,01 % ja mis on mõeldud lokaalselt kasutamiseks, riiklikud müügiload või muuta neid — Tõendamiskoormis — Proportsionaalsus — Võrdne kohtlemine)

5.12.2016   
            
            
               ET
            
            
               Euroopa Liidu Teataja
            
            
               C 454/22
            
         
      Üldkohtu 20. oktoobri 2016. aasta otsus – August Wolff ja Remedia versus komisjon
      (Kohtuasi T-672/14) (1)
      
      ((Inimtervishoius kasutatavad ravimid - Direktiivi 2001/83/EÜ artikkel 31 - Direktiivi 2001/83 artikkel 116 - Toimeaine östradiool - Komisjoni otsus, millega pannakse liikmesriikidele kohustus võtta ära ravimite, milles östradiooli sisaldus on 0,01 % ja mis on mõeldud lokaalselt kasutamiseks, riiklikud müügiload või muuta neid - Tõendamiskoormis - Proportsionaalsus - Võrdne kohtlemine))
      (2016/C 454/40)
      Kohtumenetluse keel: saksa
      
         Pooled
      
      
         Hagejad: Dr. August Wolff GmbH & Co. KG Arzneimittel (Bielefeld, Saksamaa) ja Remedia d.o.o. (Zagreb, Horvaatia) (esindajad: advokaadid P. Klappich, C. Schmidt ja P. Arbeiter)
      
         Kostja: Euroopa Komisjon (esindajad: B.-R. Killmann, M. Šimerdová ja A. Sipos)
      
         Ese
      
      ELTL artiklil 263 põhinev nõue tühistada komisjoni 19. augusti 2014. aasta rakendusotsus C(2014) 6030 final, mis puudutab inimtervishoius lokaalselt kasutatavate kõrge östradioolisisaldusega ravimite müügilubasid, vastavalt Euroopa Parlamendi ja nõukogu direktiivi 2001/83/EÜ artiklile 31 osas, millega kohustatakse liikmesriike rakendusotsuse I lisas loetletud ja loetlemata ravimite puhul, milles östradiooli sisaldus on 0,01 % ja mis on mõeldud lokaalselt kasutamiseks, järgima rakendusotsuses ette nähtud kohustusi, välja arvatud piirang, et rakendusotsuse I lisas nimetatud selliseid ravimeid, milles östradiooli sisaldus on 0,01 % ja mis on mõeldud lokaalselt kasutamiseks, võib manustada ka üksnes intravaginaalselt.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Mõista Dr. August Wolff GmbH & Co. KG Arzneimittel’ilt ja Remedia d.o.o.-lt välja kohtukulud põhimenetluses ja ajutiste meetmete kohaldamise menetluses.
               
            
         (1)  ELT C 439, 8.12.2014.